Document ID: /roh_data/filtered/fineweb-2-filterrobots_roh.jsonl.gz/3923

Dapi la mesemna passada hai dà varga in meter e mez naiv nova en il territori da skis da Lai. Sco l'Uniun cuppa mundiala da Lai scriva sto tut quella naiv vegnir rumida da la pista da cursa. Laschar la naiv nova en pista fiss numnadamain privlus per las skiunzas. Tenor las prognosas na datti davent da damaun betg dapli naiv nova. Uschia sappian gidanters e schuldads preparar la pista cun aua ed era montar las raits da segirtad. Fin gievgia duessi la pista esser pronta.
Trais cursas entaifer trais dis
Da venderdi fin dumengia han lieu lura sin la pista Silvano Beltrametti a Parpan ina cumbinaziun alpina da las dunnas, in slalom gigant ed in slalom.
RR actualitad 17:00